Document ID: 32005D0823

ROZHODNUTIE KOMISIE
z 22. novembra 2005,
ktorým sa mení a dopĺňa rozhodnutie 2001/671/ES, ktorým sa vykonáva smernica Rady 89/106/EHS, pokiaľ ide o klasifikáciu striech a strešných krytín z hľadiska zaťaženia vonkajším požiarom
[oznámené pod číslom K(2005) 4437]
(Text s významom pre EHP)
(2005/823/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení v členských štátoch vzťahujúcich sa na stavebné výrobky (1), a najmä na jej článok 20 ods. 2 písm. a),
keďže:
(1)
Rozhodnutím Komisie 2001/671/ES z 21. augusta 2001, ktorým sa vykonáva smernica Rady 89/106/EHS, pokiaľ ide o klasifikáciu striech a strešných krytín z hľadiska zaťaženia vonkajším požiarom (2), sa zavádza systém klasifikácie striech a strešných krytín z hľadiska zaťaženia vonkajším požiarom.
(2)
Po preskúmaní by sa mali vytvoriť ďalšie triedy, ktorými sa uspokoja regulárne požiadavky Írska a Spojeného kráľovstva.
(3)
Rozhodnutie 2001/671/ES by sa preto malo zodpovedajúcim spôsobom zmeniť a doplniť.
(4)
Opatrenia stanovené v tomto rozhodnutí sú v súlade so stanoviskom Stáleho výboru pre stavebníctvo,
PRIJALA TOTO ROZHODNUTIE:
Článok 1
Príloha k rozhodnutiu 2001/671/ES sa mení a dopĺňa v súlade s prílohou k tomuto rozhodnutiu.
Článok 2
Toto rozhodnutie je určené členským štátom.
V Bruseli 22. novembra 2005

Labels: 3
7
1
20